laion/Wikipedia-Exotic huggingface dataset:
אונדטרה

אוֹנְדַטְּרה (שם מדעי: Ondatra zibethicus) היא מין מכרסמים ממשפחת האוגריים, בו סוג ומין יחיד. היא מכונה גם חולדת המושק עקב ריח המושק המאפיין את פרוותה. תפוצתה של האונדטרה באמריקה הצפונית, בעיקר בקנדה, ארצות הברית וצפון מקסיקו. במאה ה-20 הוכנסה בידי האדם גם לאירופה הצפונית-מערבית, שם היא נחשבת למין פולש. האונדטרה לא הוכנסה לישראל, אליה הוכנס מכרסם שוכן מים-מתוקים ממשפחה אחרת, הנוטריה, שמוצאה באמריקה הדרומית. האונדטרה יכולה להגיע לאורך 40–70 ס"מ ולמשקל 0.6-2 ק"ג. היא דומה במראה לאוגר או לבונה ובעלת פרווה הדוחה מים וזנב שרירי המשמש כהגה במים. היא ניזונה בעיקר מצמחי מים המהווים כ-95% מתזונתה ואולם היא תגוון בחרקי מים, צדפות, סרטני נהרות, צפרדעים, ראשנים, עופות וצבים קטנים. האונטרות חיות בקבוצות קטנות סביב גדות האגמים והבריכות. באמריקה נצפו אונדטרות ששיתפו פעולה עם בונים בבניית הסכר וניזונו מהגזעים שלו בתוכו. אונדטרה לבקנית מדיה וקבצים בנושא אונדטרה בוויקישיתוף אונדטרה, באתר אנציקלופדיה בריטניקה (באנגלית) אונדטרה, באתר ITIS (באנגלית) אונדטרה, באתר NCBI (באנגלית) אונדטרה, בבסיס הנתונים ARKive (באנגלית) אונדטרה, באתר האנציקלופדיה של החיים (באנגלית) אונדטרה, באתר GBIF (באנגלית) אונדטרה באתר הרשימה האדומה של IUCN ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.
עיצור מכתשי, חוכך צידי, קולי

עיצור מכתשי חוכך צידי קולי הוא צליל עיצורי המצוי בכמה שפות מדוברות. סימן ה-IPA לעיצור הוא /ɮ/, ובמערכת X-SAMPA הוא נכתב כ-\K. הצליל הישן לאות הערבית ض היה מכתשי מלועלע חוכך צידי קולי [ɮˤ] וניתן היה לשמעו בהגיית הערבית העתיקה. עיצור זה גם קיים בצ'רקסית במילים כמו блы "שבע" (bɮə) . פרק זה לוקה בחסר. אנא תרמו לוויקיפדיה והשלימו אותו.
עיצור מכתשי, מקורב צידי

עיצור מכתשי מקורב צידי נפוץ בשפות מדוברות רבות. סימן ה-IPA לעיצור הוא L לטינית קטנה /l/, ובמערכת X-SAMPA הוא נכתב כ-l. זהו הצליל לאות ל. פרק זה לוקה בחסר. אנא תרמו לוויקיפדיה והשלימו אותו.
עיצור ענבלי, רוטט

עיצור ענבלי, רוטט הוא צליל עיצורי הנפוץ בשפות מדוברות רבות. סימן ה-IPA לעיצור הוא R לטינית גדולה /ʀ/, ובמערכת X-SAMPA הוא נכתב כ-\R. זהו אלופון חופשי לאות ר בעברית מודרנית. פרק זה לוקה בחסר. אנא תרמו לוויקיפדיה והשלימו אותו.
עיצור מכתשי, רוטט

עיצור מכתשי, רוטט הוא צליל עיצורי הנפוץ בשפות מדוברות רבות. סימן ה-IPA לעיצור הוא R לטינית קטנה /r/, ובמערכת X-SAMPA הוא נכתב כ-r. פרק זה לוקה בחסר. אנא תרמו לוויקיפדיה והשלימו אותו.
קבוצת בית רימון

קבוצת בית רימון הייתה קבוצת נוער שהורכבה מתלמידי הגימנסיה הגרמנית בעיר ריגה, שהוקמה כדי ליצור מסגרת לחינוך עצמי לעבודה ציונית לאומית. קבוצת בית רימון הייתה אחת מארבע קבוצות שהיו יחדיו הגרעין המייסד של תנועת בית"ר. קבוצת רימון הוקמה בעקבות ביקור של זאב ז'בוטינסקי בריגה, לטביה, בנובמבר 1923, במהלכו העביר סדרה של הרצאות בענייני אקטיביזם יהודי. הפעולה הראשונה של קבוצת בית רימון התקיימה בשבת, ה-5 בינואר 1924. הפעולות של הקבוצה, שהתקיימו שלוש פעמים בשבוע, כללו הרצאות בנושא דברי ימי ישראל, תולדות הציונות וספרות עברית. בנוסף כללו הפעולות גם התעמלות, תרגילי סדר ושירה בציבור. ב-27 בדצמבר 1923 התאחדה הקבוצה עם עוד שלוש קבוצות נוער נוספות שהורכבו מתלמידי בתי הספר התיכוניים בריגה לגוף אחד, שקיבל את השם "הסתדרות הנוער הציוני-אקטיביסטי על שם יוסף טרומפלדור" או בקיצור "הסתדרות טרומפלדור", שמאוחר יותר הפך לתנועת בית"ר. בשנת 1924 נפגשו אנשי הקבוצה עם נציג שנשלח במיוחד על מנת להעבירם אל תנועת נוער סוציאליסטית. בעקבות הפגישה השתכנעו חלק מחברי הקבוצה לפרוש. הפורשים ייסדו את תנועת השומר הצעיר בלטביה. בשנת 1925 החליטה הקבוצה לעבור לפסים אקטיביים, והחבר גרשון שץ נשלח מטעם הקבוצה לעלות לארץ ישראל, כדי להקים בה פלוגות עבודה עבריות. צילום קבוצתי של מייסדי הקבוצה
עיצור מכתשי-חיכי, חוכך שורק, אטום

עיצור מכתשי-חיכי, חוכך שורק, אטום הוא צליל עיצורי הנפוץ בשפות מדוברות רבות. סימן ה-IPA לעיצור הוא /ɕ/, ובמערכת X-SAMPA הוא נכתב כ-\S. פרק זה לוקה בחסר. אנא תרמו לוויקיפדיה והשלימו אותו.
עיצור מכתשי-חיכי, חוכך שורק, קולי

עיצור מכתשי-חיכי, חוכך שורק, קולי הוא צליל עיצורי הנפוץ בשפות מדוברות רבות. סימן ה-IPA לעיצור הוא /ʑ/, ובמערכת X-SAMPA הוא נכתב כ-\Z. פרק זה לוקה בחסר. אנא תרמו לוויקיפדיה והשלימו אותו.
עיצור מכתשי, מחוכך שורק, אטום

עיצור מכתשי מחוכך שורק אטום הוא צליל עיצורי הנפוץ בשפות מדוברות רבות. סימן ה-IPA לעיצור הוא /t͡s/, ובמערכת X-SAMPA הוא נכתב כ-ts. כדי לבטא עיצור זה יש לבטא את העיצורים [t] ו-[s] בו זמנית. העיצור מוכר לדוברי עברית מודרנית כ-צ. פרק זה לוקה בחסר. אנא תרמו לוויקיפדיה והשלימו אותו.
עיצור מכתשי, מחוכך שורק, קולי

עיצור מכתשי מחוכך שורק קולי הוא צליל עיצורי הנפוץ בשפות מדוברות רבות. סימן ה-IPA לעיצור הוא /ʣ/, ובמערכת X-SAMPA הוא נכתב כ-dz. כדי לבטא עיצור זה יש לבטא את העיצורים [d] ו-[z] ברצף. פרק זה לוקה בחסר. אנא תרמו לוויקיפדיה והשלימו אותו.
SuperGamer

SuperGamer היא הפצת לינוקס תואמת לפלטפורמת x86, אשר התבססה במקור על הפצת PCLinuxOS‏, וכיום היא מבוססת על הפצת VectorLinux. ההפצה מתמקדת בנושא התאמה למשחקים, ומיועדת לרוץ ישירות מתוך תקליטור אתחול. ההפצה זמינה במגוון מצבים, ובגרסתה האחרונה - SuperGamer Supreme 2.5 זמינה במשקל 7.9 ג'יגה בייט מתוך קובץ ISO. ניתן אף להוריד גרסאות ישנות יותר בעלות משקל נמוך יותר. בהפצה כלולים באופן מובנה משחקים רבים מבוססי קוד פתוח. משחקים בלינוקס אתר האינטרנט הרשמי של SuperGamer http://www.tuxmachines.org/node/6136 Get your game on with SuperGamer-1 SuperGamer Live DVD | Desktop Linux Reviews SuperGamer - Dedicated live Linux gaming DVD - BOOM! http://supergamer.org/forum/index.php?topic=293.msg1241 ערך זה הוא קצרמר בנושא משחקים. אתם מוזמנים לתרום לוויקיפדיה ולהרחיב אותו.
גנריך סליוזברג

גנריך סליוזברג (רוסית: Генрих Борисович Слиозберг;‏ 1863 מיר – 1937 פריז) היה עורך דין רוסי ופעיל חברתי יהודי. סליוזברג נולד במשפחה חסידית. כשהיה בן פחות משנה עברה משפחתו להתגורר בפולטבה, שם אביו מצא עבודה בתור מלמד. בילדותו קיבל חינוך יהודי מסורתי בחדר. בין השנים 1875–1882 למד בגימנסיה מקומית. ב-1886 סיים לימודים משפטים באוניברסיטת פטרבורג, בין השנים 1886–1888 השתלם באוניברסיטאות של היידלברג, לייפציג וליון. בשנת 1889 הצליח לעבור בחינה לצורך קבלת תואר שני במשפטים באוניברסיטת פטרבורג. ב-1893 התקבל סליוזברג למעמד עורכי דין שהותר להם לעבוד בבתי המשפט, אך מבחינה פורמלית נותר הוא בתפקיד עוזר עורך דין במשך 18 שנה עקב חוקי ההגבלה על היהודים משנת 1899. ב-1906 הוזמן על ידי פיוטר סטוליפין לתפקיד יועץ משפטי של משרד הפנים הרוסי. החל מ-1889, כלומר מאז שנחקקו החוקים המגבילים את זכויות היהודים נהיה סליוזברג לפעיל מאוד בנושא זכויות היהודים באימפריה הרוסית. הוא חקר את מעמדם החוקי והכלכלי של המתיישבים היהודים ברוסיה. לאחר פרעות קישינב שימש כנציגם של הנפגעים בתביעות. היה בין היוזמים הבולטים של הקמת הועד לעזרת נפגעי הפרעות שהוקם על ידי הוראצי גינצבורג. לאחר פרוץ המהפכה הוא נאסר וישב זמן מה בכלא, ב-1920 הוא היגר קודם לפינלנד ואחרי זה לצרפת. בפריז הוא היה ראש קהילת יהודים רוסים. הוא היה עד במשפט בברן בשנת 1934 שהתנהל ביוזמת הקהילה היהודית המקומית כנגד כוונת הנאצים המקומיים להוציא לאור את הפרוטוקולים של זקני ציון. מדיה וקבצים בנושא גנריך סליוזברג בוויקישיתוף גנריך סליוזברג, במהדורת האינטרנט של האנציקלופדיה היהודית בשפה הרוסית (ברוסית) הנריך סליוזברג (1863-1937), דף שער בספרייה הלאומית
הסכם טורון (1411)

השלום (הראשון) של טורון הוא הסכם השלום שחתם רשמית את מלחמת פולין-ליטא נגד המסדר הטווטוני. ההסכם נחתם ב-1 בפברואר 1411 בטורון, אחת הערים הדרומיות במדינת המסדר הטווטוני, והשקיט את העימות בין ממלכת פולין והדוכסות הגדולה של ליטא מצד אחד למסדר הטווטוני מצד שני. בהיסטוריוגרפיה, הסכם שלום זה מוצג לעיתים קרובות ככישלון דיפלומטי של פולין-ליטא, שלא השכילה למנף את הניצחון המוחץ שהשיגה בקרב גרונוולד ביוני 1410 לרווח טריטוריאלי או פוליטי. במסגרת ההסכם, האבירים השיבו את אדמות דוברין, אותן כבשו מידי הפולנים במהלך המלחמה, והסכימו לא לדרוש בעלות על סמוגוטיה במהלך שנות חייהם של מלך פולין יגיילו והדוכס הגדול של ליטא ויטאוטאס הגדול. הסכם שלום זה לא היה יציב מספיק. שתי מלחמות נוספות (מלחמת הרעב ב-1414 ומלחמת גולוב ב-1422) נדרשו כדי להגיע להסכם מלנו שמסמן את סוף העימות הטריטוריאלי. עם זאת, התשלומים שנדרשו לתיקון נזקי המלחמה היוו עול כלכלי משמעותי עבור האבירים, וגרמו לאי-שקט פנימי ולהִדַּרְדְּרוּת כלכלית. המסדר לא שב לגדולתו לאחר מכן. ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
יחזקאל טלר

יחזקאל טלר (נולד ב-18 באוגוסט 1938) הוא איש חינוך ישראלי ומומחה בינלאומי בעבודה סוציאלית ובשיקום; ממקימי אוניברסיטת חיפה והמרכז האקדמי כרמל, סגן-יו"ר המועצה להשכלה גבוהה, פרופסור אמריטוס בבית הספר לעבודה סוציאלית של אוניברסיטת חיפה ונשיאה-לשעבר של המכללה האקדמית גורדון. ממרץ 2024 מכהן כנשיא המכללה האקדמית צפת. יחזקאל טלר נולד בטרנופול שבפולין. הוא נינו של ר' אהרון מרקוס, מחוקריה של תנועת החסידות, של הספרות העברית ומראשוני התנועה הציונית בגליציה. סבו, יהודה מרקוס, הלך בעקבות אביו. בתו של יהודה, חנה מרקוס-טלר-בנט היא אמו של טלר. חנה שרדה את השואה לאחר שהסתתרה תקופת-מה בביתו של רופא נאצי, ידיד אישי של הצורר הנס פרנק, מושל פולין הכבושה. בעלה, משה טלר, עונה ונרצח במרתפי הגסטפו בקרקוב בשנת 1942. ילדיה, נחמה ויחזקאל, שרדו את השואה ועלו לארץ ישראל עם אימם בשנת 1947. טלר הוא בוגר האוניברסיטה העברית בירושלים, מוסמך מאוניברסיטת קאנט וד"ר מטעם אוניברסיטת פיטסבורג לייעוץ שיקומי. שירת בצה"ל כקצין בריאות נפש. בשנים 1968–2008 שימש טלר בתפקידי הוראה, מחקר וניהול באוניברסיטת חיפה. בין היתר, היה ראש בית הספר לעבודה סוציאלית (1987-1982) וראש החוג לבריאות נפש קהילתית (2005–2008). כמו כן שימש כחבר בסנאט האוניברסיטה, כממונה על המשמעת, ובתפקידים נוספים. במקביל היה פעיל בתפקידים ממלכתיים רבים כמומחה לשיקום (ניצולי שואה, נכים וכדומה) וכאיש ציבור. כך, הוא כיהן בהתנדבות, עד אמצע 2015, כחבר הוועד המנהל של הקרן לרווחה לנפגעי השואה בישראל ולתקופה מסוימת, אף כממלא-מקום יו"ר הקרן. שימש כסגן-יו"ר המועצה להשכלה גבוהה בשנים 2002–2007. בשנים 2008–2011 עמד בראש המרכז האקדמי כרמל שבקמפוס הנמל. מספטמבר 2011 ועד אוקטובר 2023 שימש נשיא מכללת גורדון לחינוך. פרופסור טלר היה חבר בוועדת השופטים לבחירת הזוכים בפרס ישראל על "מפעל חיים – תרומה מיוחדת לחברה ולמדינה" בשנת ה'תשס"ה (2005), יו"ר הוועדה לבחירת הזוכה בפרס בה'תשס"ז (2007) ויו"ר הוועדה לבחירת הזוכה בפרס ישראל בתחום חקר החינוך לשנת ה'תשע"ז (2017). ב-2013 הוענק לו אות "יקיר העיר חיפה" בגין פעילותו הקהילתית והחברתית. במרץ 2024 מונה לנשיא המכללה האקדמית צפת. יחזקאל טלר מתגורר בחיפה. הוא היה נשוי לאביבה טלר, עד לפטירתה באוגוסט 2023. לזוג שני בנים ובת. שיקום נפגעי נפש בקהילה: תפיסות, מגמות ויישום בארצות העולם המערבי, ירושלים: משרד הבריאות, 2000 התמודדות המשפחה עם ילד חריג, ירושלים: מכון סאלד, 2001 (עורך), בדרך למעלה: פרקים בבריאות נפש קהילתית, חיפה: אחוה, 2008 חנה בנט, בצל קורתו של נאצי, תל אביב: אל"ף, 1987 יחזקאל טלר, דף שער בספרייה הלאומית יונתן הללי, לאחר 60 שנה גילה הניצול כיצד מת אביו, באתר nrg‏, 12 באפריל 2010 דו"ח מילולי לשנת 2015 בהתאם לסעיף 37א לחוק העמותות, תש"ם, הקרן לרווחה לנפגעי השואה בישראל; ראו עמ' 7 סע' 13 תוכנית המאמץ האחרון (5 שנים + 5), נובמבר 2014, באתר האינטרנט של הקרן לרווחה לנפגעי השואה בישראל; עמ' 15 אחרי 12 שנה: נשיא גורדון פרופ' טלר מסיים את תפקידו, באתר כלבו – חיפה והצפון, 23 במאי 2023 שבתי טבת, באתר פרס ישראל עידן יוסף, יו"ר דלתא דב לאוטמן יזכה בפרס ישראל בתחום מפעל חיים, באתר TheMarker‏, 25 במרץ 2007 ענת זהר ואיתי שטרן, פרס ישראל לגבעטרון, באתר nrg‏, 25 במרץ 2007 שחר חי, פרס ישראל בחינוך לפרופ' מרגלית החוקרת ליקויי למידה, באתר ynet, 30 בינואר 2017 רשימת יקירי חיפה תשע"ג, באתר עיריית חיפה נשיא חדש למכללה האקדמית צפת - זו ההקלה המשמעותית שהוכרזה, באתר אייס, 1 באפריל 2024
מחלף גת רימון

מחלף גת רימון הוא מחלף בין כביש 471 ורחוב זרובבל בפתח תקווה המוביל למושב גת רימון. לצפון, מוביל המחלף לרחוב יעקב זרובבל בפתח תקווה, וממנו לצומת כניסה לעיר, לרחובות העצמאות, הנביאים וי"ד לבנים. המחלף בנוי כמחלף יהלום עם גשר העובר מעל כביש 471 ומחבר בין גת רימון ופתח תקווה. בשני צידי הגשר ישנם שני צמתים מרומזרים המקשרים אל הכביש המהיר. עם בניית כביש 471, שתוכנן ככביש מהיר, עלה הצורך בהקמת מחלף שיאפשר את חיבור המושבים גת רימון וכפר מעש לפתח תקווה, ללא הפרעה לתנועה בכביש המהיר, אך תושבי החלק המזרחי של גת רימון, הגובל בכביש, סירבו להגיע להסדר פינוי לצורך הקמת המחלף. בשל התנגדותם נבנה תחילה צומת מרומזר שגרם לעומסי תנועה רבים עם חנוכת הכביש ב-2007. בשנת 2010 נמצא הסדר בין עיריית פתח תקווה לתושבי גת רימון והחלה בניית המחלף. הוא נפתח לתנועה באפריל 2012. הקמת המחלף, באתר החברה הלאומית לדרכים ערך זה הוא קצרמר בנושא תחבורה. אתם מוזמנים לתרום לוויקיפדיה ולהרחיב אותו.
החי על המת

החי על המת הוא מהרומנים הבולטים של הסופר אהרן מגד. הרומן יצא לאור ב-1965 והפך מיד להצלחה גדולה. הוא הוכתר בפרס אוסישקין, הופיע מאז במהדורות רבות ותורגם לאנגלית. שני גיבורים ברומן: יונס רבינוביץ (החי), סופר המתבקש לכתוב ביוגרפיה על אברהם דוידוב (המת), דמות נערצת בתולדות ההתיישבות החדשה בארץ ישראל. יונס רבינוביץ הוא סופר צעיר, בנו של פעיל ציונות ידוע, שפגש בעבר את דוידוב. יונס פרסם פרק מספרו "גיבורי דורנו" בעיתון בשלושה המשכים והתפרסם בשל כך, אולם לאחר מכן לא הצליח לכתוב דבר. לאחר לווית דוידוב, יונס מקבל הצעה לכתוב ביוגרפיה על אברהם דוידוב. המו"ל מציע לו משכורת חודשית למשך שנה וחצי כמקדמה על חשבון הרווחים מהספר. בהמשך הספר, שחקן תיאטרון מתוסכל ששמע על כתיבת הספר, מציע ליונס כסף כדי שיכתוב מחזה על דוידוב בו יגלם הוא את התפקיד הראשי, ומפיק הוליוודי מציע לו אפשרות לחוזה שמן כדי שיכתוב תסריט על דוידוב. במהלך שנה וחצי יונס נפגש עם 27 אנשים שהכירו את דוידוב ומתעד את דבריהם עליו, אולם אינו מצליח להגיע לשלב כתיבת הספר. את רוב זמנו הוא מבלה בבטלה בים ובחברת חברים משוררים המתכנסים במקום בשם "המרתף", מקריאים את שיריהם ומשתכרים. עלילת הספר מתרחשת לאחר סיום הזמן שהיה אמור להיות מוקדש לעבודה על הספר, לאחר שיונס לא הגיש את כתב היד ונתבע בבית משפט על ידי המו"ל על אי מילוי ההסכם מצידו. אברהם (אברשה) דוידוב, דמות נערצת מהעלייה השלישית. עלה ברגל ארצה, עבד בגדוד העבודה, סלל כבישים, עבד במחצבות, השתתף בהגנה במאורעות תרפ"ט, עבד כשומר בכפר סבא, בעליה לחניתה, בבניית גדר הצפון בהעלאת מעפילים ובמעצר בקפריסין. לאחר מלחמת העצמאות בה נהרג בנו, הוא יוצא למדבר לסלול את כביש באר שבע-סדום שם הוא מוצא את מותו. הספר מסופר על ידי יונס בגוף ראשון. מגד מציג את העבר החלוצי ההירואי מול ההווה הבוהמי ב"מרתף". הוא מאפשר לנו להבין את המורכבות שבאופיים של גיבורי הציונות. דוידוב היה דמות נערצת, אך בכל פעולותיו הרבות היה מנותק ממשפחתו ששילמה על כך מחיר כבד. יש הסבורים שלדמותו נוצקה אישיותו של יצחק שדה. ביקורת על "החי על המת", אתר nrg ‏, 2006 ביקורת על תרגום "החי על המת" לאנגלית (באנגלית)
הרי אקאישי

הרי אקאישי (ביפנית: 赤石山脈), או האלפים הדרומיים (南アルプス), הם רכס הרים השוכן במרכז האי הונשו, יפן. הרכס משתרע לאורך המחוזות נאגנו, יאמאנאשי ושיזואוקה. יחד עם הרי הידה (האלפים הצפוניים) והרי קיסו (האלפים המרכזיים), יוצרת הקבוצה את האלפים היפניים. בקצה הדרומי של הרי אקאישי זורם נהר אקאישי, ולאורך גדותיו אבנים אדומות רבות. פירוש השם אקא-אישי (赤石) הוא "אבן אדומה." אף על פי שברכס עצמו קיימת פסגה הנקראת הר אקאישי, משמש השם גם בהתייחסות לרכס כולו. כמעט כל הפסגות העיקריות של הרכס נמצאות בתוך שטח הפארק הלאומי מינאמי אלפּס, שנוסד ב-1964. הרכס הוא מקורם של שני נהרות: נהר אוֹי ונהר טנריו, שנשפכים שניהם לאוקיינוס השקט. צמחייה אלפינית, כגון אורן ננסי, נפוצה מעל קו העצים, ובאזור זה חיים מפצח אגוזים מנוקד ושכווי סלע. סרו יפני (סוג יעל) ואייל סיקה נפוצים גם הם בחגורת היער שלמרגלות ההרים. הכומר והמיסיונר הבריטי וולטר וסטון הכיר את האלפים היפניים לעולם המערבי בספר שכתב בנושא. לזכרו הוקמו מספר אנדרטאות ברחבי האלפים היפניים. מדיה וקבצים בנושא הרי אקאישי בוויקישיתוף הפארק הלאומי מינאמי אלפס, אתר משרד הסביבה. ערך זה הוא קצרמר בנושא הרים ובנושא גאוגרפיה של יפן. אתם מוזמנים לתרום לוויקיפדיה ולהרחיב אותו.
מחלף יבנה

מחלף יבנה הוא מחלף המחבר את העיר יבנה לכביש 4 דרך כביש 4111. עם סלילתו של כביש 4 ככביש מהיר בקטע שבין ראשון לציון לאשדוד בתחילת שנות ה-70 של המאה ה-20, נבנה גשר לצורך הכניסה ליבנה, אולם לא נבנו רמפות כניסה ויציאה. רק בשנות ה-80 הוקמו הרמפות ואז נפתח המחלף לתנועה. בשנת 2008, בעקבות תאונות רבות ובעיות בטיחות, הוחלט לשפץ את המחלף ולשפר את התנועה בו. בשנת 2011, במסגרת העבודות להקמת קו הרכבת בין אשדוד לתל אביב נהרס הגשר ונבנה מחדש כשמתחתיו נחפרה מנהרה לרכבת. בצידו המזרחי של המחלף נמצאת תחנת הרכבת יבנה מערב. גשר מחלף יבנה נסגר לתנועה בעקבות בעיות בטיחותיות, באתר ynet, 9 בדצמבר 2007 רון פז, ‏מחלף יבנה צפון ישודרג, באתר גלובס, 16 במאי 2006 ערך זה הוא קצרמר בנושא תחבורה. אתם מוזמנים לתרום לוויקיפדיה ולהרחיב אותו.
קרביץ (פירושונים)

קרביץ או קרבץ או קראבץ הוא שם משפחה פולני, אוקראיני ויהודי. משמעותו חייט בבפולנית ובאוקראינית. האם התכוונתם ל... קרביץ – חברה ישראלית המספקת ומפיצה מכשירי כתיבה. נינה קרביץ – דיג'יי, מפיקה, זמרת ומוזיקאית רוסייה הידועה כ"מלכת הטכנו". לני קרביץ – מוזיקאי ממוצא אוקראיני-יהודי ובהאמי. אשר קרביץ – סופר ישראלי, מרצה לפיזיקה ולמתמטיקה במכללה האקדמית להנדסה בירושלים ובאוניברסיטה הפתוחה. לאונרד מרטין קרביץ - חייל יהודי-אמריקאי, שעוטר במדליית הכבוד. זואי קרביץ – שחקנית קולנוע וזמרת אמריקאית יהודייה. מורדוך קרבץ - קצין יהודי בצבא האדום, גיבור ברית המועצות. ארטם קראבץ - כדורגלן עבר אוקראיני. וסיל קראבץ - כדורגלן אוקראיני מרינה קראבץ - שחקנית, שדרנית רדיו וזמרת רוסייה חניכותו של דודי קרביץ – ספרו המפורסם ביותר של הסופר הקנדי מרדכי ריצ'לר.
אייל מזיג

אייל מָזִיג (נולד ב-27 בספטמבר 1982) הוא מוזיקאי, מפיק ומעבד מוזיקלי, מלחין, זמר, מנצח ומתזמר ישראלי. אייל מזיג נולד בעיר לוד. למשפחה ממוצא תוניסאי. את דרכו המוזיקלית החל בגיל 10, כאשר החל לנגן בחצוצרה ובחליל צד ומשם המשיך לגיטרה בס ופסנתר. בשנת 1999, כשהיה בן 16, הקים יחד עם רון אלמוג, עידו אופק (זיגו), איתי גלוסקא ואחיו, גיא מזיג, את להקת "הדורבנים". מזיג השתתף בהקלטת שלושת אלבומי הלהקה, "קובי", "לוי", ו"אחד אחרי השני". הלהקה זכתה בתואר "הרכב השנה" במצעד הפזמונים העברי השנתי ה'תשס"ו של גלגלצ. על השירים המוכרים שכתב או הלחין מזיג ללהקה נמנים "עוד לילה", "לא פוגע" ו"אח איזה בוקר 72". באירוויזיון 2005, ליווה מזיג בפסנתר יחד עם אחיו גיא (בגיטרה) את שירי מימון בהופעתה עם השיר "השקט שנשאר", אשר זכה במקום הרביעי. במקביל לפעילותו בלהקת הדורבנים, החל מזיג להפיק אלבומים לאמנים שונים, בהם להקת "התבלינים" (בה גם לימים ניגן), יונתן רוזן ושלמה גרוניך. בשנת 2009 הצטרף ללייבל ההודי "EarthSync" (אנ'), ובמשך שלוש שנים חי על ציר ישראל-הודו. בשנת 2011 תזמר אלבום של שובהה מודגל (אנ'), זמרת הודית מסורתית. מזיג למד תזמור וניצוח אצל רפי קדישזון ויצחק סדאי, וכן למד ניצוח בגרמניה. הוא עבד עם תזמורות רבות, בהן התזמורת הפילהרמונית הישראלית, התזמורת הסימפונית חיפה, התזמורת הסימפונית ירושלים, תזמורת האופרה הקאמרית, סימפונט רעננה, התזמורת הקאמרית הישראלית ותזמורת ירושלים מזרח ומערב. החל משנת 2013, מנגן מזיג בלהקת הליווי של שלמה ארצי, בתור נגן גיטרה בס. ב-2016 זכה בפרס אקו"ם להישג השנה כמפיק מוזיקלי. ב-26 במאי 2013 נשא לאישה את דבי דדון, אחותה הצעירה של הדוגמנית והמנחה נטלי דדון. הפקה ותזמור: אמנים: שלומי בר-אל, אסי ישראלוף, יונתן רוזן, עלמא, Amiram Inc, התבלינים, Karin Alyon, קובי אפללו, שלמה גרוניך, רפיק ידידיה, חנן בן ארי, אוהד צופי, אהרן רזאל, תום עוזיאל, ליטל סיביליה, אופיר צנחני, “תוצרת בית", מורן גמליאל, פרויקט הצברים, אלדד כהן. הפקת מופעים: קובי אפללו, התבלינים, יונתן רוזן מופעים שהשתמשו בלחניו: להקת בת שבע, "מה קשור", תמיר קמחי - מופע בידור הרכבים בחו"ל: שי בן צור והרג'אסטן ג'יפסיז, kartik&gotham, תזמר אלבום של Shubha Mudgal ניגן עם Project RnL,‏ ג'ורדן רודס (קלידן Dream Theater) מוזיקה לסרטים/סדרות: "solito", "נחיתת אונס", "הישראלים". אייל מזיג, במיזם "אישים" לתיעוד היצירה הישראלית אייל מזיג, באתר ספוטיפיי אייל מזיג, באתר MusicBrainz (באנגלית) אייל מזיג, באתר Discogs (באנגלית) אייל מזיג, דף שער בספרייה הלאומית אייל מזיג, באתר "פזמונט" אסף נבו, ‏הרכש החדש של שלמה ארצי: איל מזיג והדס קליינמן, באתר ‏מאקו‏, 12 בפברואר 2013 הזוכים בפרס אקו"ם, באתר אקו"ם, ‏2018-04-25 התבלינים (2013-02-17), התבלינים - זה לא מגניב, נבדק ב-2024-05-18 SubliminalOfficial (2015-02-02), Subliminal חלום של כל גבר - סאבלימינל מארח את גלעד ויטל, נבדק ב-2024-05-18 Hanan Ben Ari Official חנן בן ארי הערוץ הרשמי (2016-12-12), חנן בן ארי - לאהוב אותך מחדש Hanan Ben Ari, נבדק ב-2024-05-18 ShlomoArtziOfficial (2018-11-17), שלמה ארצי - רצינו רק לשיר, נבדק ב-2024-05-18 מוזיקה ישראלית (2018-03-18), גלי עטרי - הנשיקה הראשונה, נבדק ב-2024-05-18 אלדד כהן הערוץ הרשמי (2022-05-22), אלדד כהן - נסיך | Eldad Cohen - Nasich, נבדק ב-2024-05-18 אביחי הולנדר avihai hollender (2023-08-01), אביחי הולנדר - ידיים ודממה, נבדק ב-2024-05-18 Amir Dadon - אמיר דדון (2023-08-01), אמיר דדון - מעגל החיים, נבדק ב-2024-05-18 צד גימל (2024-05-01), צד גימל - רות עבור (מארחים את זאב נחמה), נבדק ב-2024-05-18
הכשרת הישוב בישראל אלפא

חברת הכשרת הישוב התחדשות עירונית בישראל היא חברה ציבורית הנסחרת בבורסה לניירות ערך בתל אביב. החברה נוסדה במרץ 2010 בשם הכשרת הישוב בישראל - אנרגיה בע"מ, ועסקה בחיפושי גז ונפט בישראל, החל מ-2016 החברה עוסקת בתחום ההתחדשות העירונית. פעילות החברה נעשית במישרין ובאמצעות תאגידים בשליטתה. לחברה היו רישיונות לקידוח ימי: 347/"מירה" ו- 348/"שרה", באמצעות עמנואל אנרגיה בע"מ שהיא חברה פרטית בבעלות מלאה של החברה, ובאמצעות "עמנואל אנרגיה – חיפושי גז ונפט, שותפות מוגבלת", שגם היא בשליטתה המלאה של החברה, ויחד עם החברה האם חברת הכשרת היישוב בישראל בע"מ המחזיקה ב-5% מהזכויות, זכויות בהיקף כולל של כ-46.6%. שדות "שרה" ו"מירה" הם בגודל של 400,000 דונם כל אחד ונמצאים בתחום המים הכלכליים של מדינת ישראל, כ־40 ק"מ מערבית לחדרה, דרומית למאגרי הגז "דלית" ו-"תמר". בין השותפים הנוספים ברישיונות האמורים ניתן למצוא את קבוצת אי.די.בי. והאחים עופר. קידוח מירה הסתיים ב-6 בספטמבר 2012 והשותפות בקידוח הודיעו לציבור שלא נמצא בו גז. קידוח שרה הסתיים ב-20 באוקטובר 2012 והשותפות בקידוח הודיעו לציבור שגם בו לא נמצא גז. רישיונות החיפוש פקעו ב-2015 ומאז לחברה אין זכויות בנכסי נפט. להכשרת היישוב, עמנואל אנרגיה ושותפות עמנואל אופציה לזכויות בשיעור של כ-11.5% ברישיון "שמואל", הממוקם סמוך לחופי ישראל במים רדודים בין אשקלון לבת-ים. עד כה מימשה קבוצת עמנואל אופציה לרכוש 7.128% (מתוך 100%) ברישיון "שמואל". העברת הזכויות שמומשו כאמור לעיל כפופה לאישור הממונה על ענייני הנפט במשרד האנרגיה והמים. בנוסף, לקבוצת עמנואל אופציה לזכויות בשיעור של כ- 7.5% ברישיון "עוז" (בשמו הקודם- "בנימין דרום"), הממוקם כ-40 ק"מ מערבית לחדרה, בסמוך לרישיונות "שרה" ו"מירה", כנגד העברת 2.5% מן הזכויות ברישיונות "שרה" ו"מירה". החברה מחזיקה כ- 51% מהון מניות חברת .Emanuelle Adriatic Energy Ltd, שהגיעה להסכמות עם נציג ממשלת אלבניה, בדבר קבלת זכויות לפתח, להפיק ולמכור מוצרים הידרוקרבוניים (נפט וגז) בשלושה בלוקים ימיים בים האדריאטי, בשטח כולל של כ- 5,070 קמ"ר, המצויים מול חופי אלבניה ובשליטתה, וזאת בכפוף לחתימה על הסכם מפורט וקבלת אישורים רגולטוריים. ביום 11 במאי 2012 חברה בת בבעלות מלאה של החברה, "עמנואל אינטרנשיונל", הגישה הצעה במסגרת מכרז שפורסם על ידי ממשלת קפריסין לרכישת זכויות חיפוש והפקה של נפט ו/או גז בשטח המים הכלכליים של קפריסין. אתר האינטרנט הרשמי של הכשרת הישוב בישראל אלפא האתר של הכשרה אנרגיה סרטון לקראת הקידוחים ב"מירה ו"שרה" באתר ביזפורטל האתר של חברת הכשרת היישוב בישראל בע"מ הכשרת הישוב בישראל אלפא, באתר הבורסה לניירות ערך בתל אביב הכשרת הישוב בישראל אלפא, באתר "מאיה" הכשרת הישוב בישראל אלפא, באתר Crunchbase (באנגלית) הכשרת הישוב התחדשות עירונית בישראל בע"מ: נתונים כספיים באתר מאי"ה. דוח מידי על שינוי שם תאגיד, באתר מאי"ה
טויואוקה

טויואוקה (ביפנית: 豊岡市) היא עיר הממוקמת בחלק הצפוני של מחוז היוגו ביפן. העיר נוסדה ב-1 באפריל 1950, וב-1 באפריל 2005 מוזגו לתוכה הערים, קינוסאקי, טאקנו, והידאקה, ממחוז קינוסאקי, וכן הערים לזושי וטנטו, ממחוז לזושי, ובכך הגיע שטח העיר הכולל ל-697,66 קמ"ר. ב-1 בפברואר 2012 הוערכה אוכלוסיית העיר בכ-88 אלף איש, ובכ-32 אלף משקי בית. צפיפות האוכלוסייה בעיר הוערכה בכ-125 נפש לקמ"ר. הקו הראשי של רכבת הסאנין מספק חיבור תחבורתי לקיוטו ורכבת ישירה לאוסקה. שדה התעופה טג'ימה משרת את תושבי העיר. ב-2005, ביוזמת ילדת בית ספר שבאה בעקבות סופת הטייפון שגרמה הצפה קשה בעיר שנה קודם לכן, החלו בעיר בתהליך של חזרה לחקלאות אורגנית בגידול האורז, ובעקבות זאת, בהשבה מוצלחת לטבע של חסידות מזרחיות, אשר נכחדו ביפן ובקוריאה בשנות ה-70 של המאה ה-20, עקב שימוש בחמרי הדברה. מדיה וקבצים בנושא טויואוקה בוויקישיתוף אתר האינטרנט הרשמי של טויואוקה (ביפנית) טויואוקה, ברשת החברתית פייסבוק טויואוקה: שגעון החסידות ביפן - חלום של ילדה והסליחה של הטבע באתר GoTravel
אגף משאבי אנוש (משטרה)

אגף משאבי אנוש של משטרת ישראל (בראשי תיבות: אָמָ"ש) פועל להעצמת המשאב האנושי – איכותו, מקצועיותו ורווחתו תוך התאמתו ליעדים ולצרכים של משטרת ישראל. ראש האגף הנוכחי היא ניצב אלונה שושן. תכנון כוח האדם במשטרת ישראל – גיוסו, מיונו, הכשרתו, ויסותו והצבתו. קביעת מסלולי הכשרה וקידום, סיווג מקצועי ותנאי שירות לכלל השוטרים. גיבוש מדיניות תנאי שירות ושכר בתיאום עם חשב המשטרה. טיפול בפרט בנושאי קידום וסיווג מקצועי, תנאי שירות, רפואה, רווחה, סעד, פרישה לגמלאות ועוד. אחריות על שמירת המשטר והמשמעת לרבות תביעות בבתי הדין למשמעת. ייצוג המשטרה בפני מוסדות ממשלתיים, ציבוריים ואחרים בנושאים שבאחריות האגף. אתר משטרת ישראל פורטל הגיוס של משטרת ישראל ערך זה הוא קצרמר בנושא ישראל. אתם מוזמנים לתרום לוויקיפדיה ולהרחיב אותו.
חלוץ

האם התכוונתם ל... חלוץ – אדם המהווה פורץ דרך בתחומו. המושג חלוץ מיושם לרוב בתחומי הצבא (כוח חלוץ), המדע (מחקר חלוצי), באמנות (אוונגרד) וההתיישבות (חלוצים התרים ארץ לא נודעת ומתיישבים בה). מושג החלוציות הוא מושג חשוב בציונות חלוץ (מתיישב) – מתיישב המתיישב באזור לא מיושב. חלוץ (כדורגל) – עמדה במשחק כדורגל, שחקן התקפה שתפקידו להבקיע שערים חלוץ (אונייה) – מהאוניות הראשונות של היישוב העברי בארץ ישראל דני (דן) חלוץ – כיהן כרמטכ"ל צה"ל, לשעבר מפקד חיל האוויר הישראלי הר חלוץ – יישוב בישראל החלוץ (פירושונים)